Toinen, huomattavasti vähemmän käytetty, protestilippu on niin kutsuttu Lennon Wall -lippu. Se esittää John Lennon -seinää, joka on liimattu täyteen post-it-lappuja. Hongkongissa värikkäillä post-it-lapuilla päällystetyt Lennon-seinät () nousivat suosioon ensimmäistä kertaa vuoden 2014 demokratiamielenosoitusten yhteydessä. Lennon-seinien lapuissa on yleensä laajempaa demokratiaa vaativia kirjoituksia ja ne ovat eräänlainen kollektiivisen taiteen muoto.